वजन नहीं बढ़ेगा, आंतों का इन्फेक्शन रहेगा दूर, खून की कमी नहीं होगी
सामान्य रूप से हम सभी सुनहरे या भूरे रंग के गेहूं की रोटी खाते हैं लेकिन अब काले गेहूं की भी खेती होने लगी है। काले गेहूं की कीमत सामान्य गेहूं की कीमत से कहीं ज्यादा है।
सामान्य रूप से हम सभी सुनहरे या भूरे रंग के गेहूं की रोटी खाते हैं लेकिन अब काले गेहूं की भी खेती होने लगी है। काले गेहूं की कीमत सामान्य गेहूं की कीमत से कहीं ज्यादा है। यह दिल की बीमारी के लिए बहुत ही फायदेमंद है। काले गेहूं में शुगर की मात्रा न के बराबर होती है। शुगर के मरीज इसकी रोटी खा सकते हैं। आइए आयुर्वेदाचार्य डॉ सिद्धार्थ सिंह से जानते हैं काले गेहूं के फायदे और नुकसान के बारे में।
काला गेहूं क्या है और कहां से आया
कुछ साल पहले गेहूं की यह प्रजाति लोगों की नजर में आई। जब सोशल मीडिया पर एक पोस्ट वायरल हुई थी, जिसमें कहा गया था कि भारत स्थित बायोटेक्नोलॉजी संस्थान ने सात साल के लंबे शोध के बाद अनाज की नई प्रजाति का पता लगाया है। सोशल मीडिया पर वायरल हुई खबर सच निकली। काले गेहूं का उत्पादन नेशनल एग्रो-फूड बायोटेक्नोलॉजी इंस्टीट्यूट यूनिवर्सिटी, मोहाली पंजाब में 2017 में किया गया था। संस्थान के पास अब ब्लैक व्हीट का पेटेंट है।
भारत में काला गेहूं कहां उगाया जाता है
काला गेहूं मुख्य रूप से पंजाब, हरियाणा, उत्तर प्रदेश और मध्य प्रदेश जैसे उत्तरी राज्यों में उगाया जाता है। पूरे भारत में बीज भंडारों में काले गेहूं के बीज की कमी के कारण, काला गेहूं अभी भी किसानों के बीच एक लोकप्रिय फसल नहीं है। गेहूं की यह किस्म भूरे गेहूं की किस्म की तुलना में कम उपज देती है, इसलिए किसान इसकी खेती करने से कतराते हैं।
काले गेहूं की रोटी खाने के फायदे
काले गेहूं का आटा भी काला होता है और इसकी रोटी भी काली बनती है। इस गेहूं की रोटी का स्वाद सामान्य गेहूं की रोटी से थोड़ा अलग होता है।
यह शरीर में ब्लड सर्कुलेशन सामान्य और ठंड के दिनों में बहुत ही ज्यादा असरदार होती है।
काले गेहूं में पाए जाने वाले पोषक तत्व
खबर में आगे बढ़ने से पहले पोल के जरिए अपनी राय देते चलें…. 
दिल की बीमारियों को रखे दूर
काला गेहूं खून में ट्राइग्लिसराइड फैट के स्तर को बढ़ने नहीं देता है। हमारा शरीर इस वसा का इस्तेमाल करके ऊर्जा का निर्माण करता है। बेहतर स्वास्थ्य के लिए ट्राइग्लिसराइड्स का सामान्य स्तर शरीर के लिए जरूरी है। लेकिन स्तर बढ़ने पर शरीर से जुड़ी कई परेशानियों का सामना करना पड़ता है।
ट्राइग्लिसराइड्स लेवल बढ़ने पर धमनियां ब्लॉक हो जाती है जिसकी वजह से दिल से संबंधित बीमारियां और हाई ब्लड प्रेशर एवं ब्लड शुगर एक साथ होने होने का खतरा रहता है।
काले गेहूं में मैग्नीशियम प्रचुर मात्रा में पाया जाता है जो हमारे शरीर के अंदर कोलेस्ट्रॉल स्तर को बढ़ने नहीं देता है उसको सामान्य बनाए रखता है।
कब्ज की समस्या करे दूर
कब्ज की समस्या से परेशान हैं तो काले गेहूं की रोटी रोजाना खाएं। इसमें फाइबर की भरपूर मात्रा होती है यह पेट के लिए बहुत ही फायदेमंद है। रोजाना इस्तेमाल कब्ज की समस्या धीरे-धीरे खत्म हो सकती है।
पेट के कैंसर में लाभदायक
काले गेहूं में फाइबर की भरपूर मात्रा होने की वजह से यह हमारे पेट के पाचन तंत्र मजबूत करता है। कोलोरेक्‍टल कैंसर बड़ी आंत में होता है। फाइबर युक्‍त भोजन शरीर में कैलोरी की मात्रा को कम करती है, जो कैंसर के जोखिम को घटाने में मददगार है। साबुत अनाज से मिलने वाले फाइबर में कोलोरेक्‍टल कैंसर के मामले कम होते हैं।
हाई ब्लड प्रेशर में फायदेमंद
अमेरिकन जर्नल ऑफ क्लिनिकल न्यूट्रिशन में प्रकाशित 2010 के एक शोध के मुताबिक हाई ब्लड प्रेशर को कंट्रोल करने के लिए साबुत अनाज वाले आहार एंटी-हाइपरटेंसिव दवाओं के समान ही प्रभावी हैं, क्योंकि वे हाई बीपी कम कर सकते हैं। यह हृदय रोग, स्ट्रोक और दिल के दौरे के खतरे को कम करता है। हाई बीपी के मरीजों को दोपहर के खाने में काले गेहूं की रोटी खानी चाहिए। साबुत अनाजों में काला गेहूं एक बेहतर अनाज है।
डायबिटीज में फायदेमंद
डायबिटीज के मरीज अगर काले गेहूं की रोटी का सेवन करते हैं तो इससे उनके खून में शुगर लेवल सही रहता है और डायबिटीज कंट्रोल हो जाती है। इसके अलावा जो लोग रोजाना काले गेहूं की रोटी खाते हैं उन्हें डायबिटीज होने का खतरा बेहद ही कम होता है।
नए टिशू के निर्माण में फायदेमंद
काले गेहूं में फास्फोरस अच्छी मात्रा में पाया जाता है जो शरीर के अंदर नए ऊतकों के बनने में सहायक होता है और इनके रखरखाव में भी अहम भूमिका निभाता है।
खून की कमी को दूर करे
काले गेहूं में मौजूद पोषक तत्व जैसे प्रोटीन, मैग्नीशियम और आयरन हमारे शरीर में ब्लड लेवल को बढ़ाकर खून की कमी को दूर करते हैं और ऑक्सीजन के लेवल को कंट्रोल करते हैं।
काला गेहूं कैसे अलग है
गेहूं का रंग काला इसलिए होता है क्योंकि इस गेहूं में एक खास प्रकार का पिगमेंट पाया जाता है, जो इस फसल के रंग को बदल देता है। इस पिगमेंट को एंथोसायनिन कहते हैं। आम गेहूं में इसकी मात्रा कम होती है। एंथोसायनिन एक तरह का एंटीऑक्सीडेंट है जो इसे खास बनाते हैं।
काले गेहूं के नुकसान
डिस्क्लेमर-यहां पर दी गई जानकारी किसी भी तरह से योग्य चिकित्सा राय का विकल्प नहीं है। आपको कोई भी बीमारी या समस्या है तो अपने डॉक्टर या विशेषज्ञ से सलाह लें। 